Lisa 1

Lääneranna Vallavalitsuse

 ….. …….. 2024 korralduse nr ….. juurde

**Kirjaliku enampakkumise läbiviimise tingimused tasulise hoonestusõiguse seadmiseks.**

**1. Pakkumise vormistamise nõuded.**

1.1. Pakkumiste esitamise tähtaeg on 04.11.2024 kell 11.00.

1.2. Pakkumine esitada märkega „Esitatud kinnistu Lodu enampakkumisele. Mitte avada enne 04.11.2024 kell 11.00 “ kinnises ümbrikus aadressile Jaama tn 1, Lihula linn, Lääneranna vald, Pärnu maakond 90302 või krüpteeritult komisjoni liikmele Aare Laurenile (Lauren, isikukood 37007054728) e-postile vallavalitsus@laaneranna.ee.

1.3 Pakkumine peab sisaldama alljärgnevat informatsiooni ja dokumente:

1.3.1. pakkuja nimi ja elukoht või asukoht, isikukood või registrikood, e-posti aadress, telefoni number. Kui pakkumise esitab esindaja, siis ka esindaja nimi ja esindaja volitusi tõendav dokument;

1.3.2. kirjalikku kinnitust, et pakkuja aktsepteerib täielikult käesoleva kirjaliku enampakkumise tingimusi;

1.3.3. tõend tagatisraha tasumise kohta (maksekorralduse koopia);

1.3.4. sõnade ja numbritega väljendatud pakkumise summad täiseurodes.

1.4. Punktis 1.1 nimetatud tähtajast hiljem saabunud pakkumised ning pakkumised, mis ei vasta enampakkumisele esitatavatele nõuetele, enampakkumisel ei osale.

1.5. Pakkumised registreeritakse nende saabumise järjekorras (märgitakse saabumise kuupäev

ja kellaaeg).

1.6. Kui enampakkumise kuulutuses märgitud tähtaja jooksul ei saabu ühtegi pakkumist või

ükski pakkuja või pakkumine ei vasta kehtestatud tingimustele, tunnistab vallavalitsus enampakkumise nurjunuks.

1.7. Pakkumiste avamine toimub 04.11.2024 kell 11.15 Lääneranna Vallavalitsuse ruumides.

**2. Pakkumise tingimused:**

2.1. Pakkumismenetluses osalemiseks tuleb tasuda pakkumise tagatis 10 000 eurot, mis peab

olema laekunud Lääneranna Vallavalitsuse arvelduskontodele SEB Pank EE341010602005099006 või Swedbank EE762200221034639226 hiljemalt 04.11.2024 kell 11.00.

2.2. Tagatisraha arvestatakse hoonestusõiguste võitjatel hoonestusõiguse omandamisõiguse

summa sisse. Teistele osavõtjatele tagastatakse tagatisraha hiljemalt 5 tööpäeva jooksul pärast

enampakkumise tulemuste kinnitamist.

2.3. Kui hoonestusõiguse võitja ei sõlmi hoonestusõiguse seadmise lepingut 60 päeva jooksul

pärast hoonestusõiguse kirjaliku enampakkumise tulemuste kinnitamist, kaotab ta õiguse

lepingu sõlmimiseks. Võitjale tema poolt tasutud tagatisraha ei tagastata ning õigus

hoonestusõiguse lepingu sõlmimiseks läheb üle paremuselt teise pakkumise teinud osalejale.

**3. Nõuded pakkujale**

3.1. Pakkuja peab olema äriregistrisse kantud juriidiline isik.

3.2. Pakkujal ei tohi olla riiklike maksude maksuvõlga pakkumuste esitamise tähtpäeva seisuga.

3.3. Pakkuja suhtes ei tohi olla tehtud pankrotiotsust, ta ei tohi olla likvideerimisel või tema äritegevus ei tohi olla peatatud.

**4. Pakkumise hindamine**

4.1. Pakkumiste läbivaatamise käigus avab enampakkumise komisjon pakkumised nende

esitamise järjekorras.

4.2. Pakkumiste avamise kohta koostatakse protokoll. Protokolli kantakse pakkuja nimi,

isikuvõi registrikood ja pakkumise summa.

4.3. Komisjon kontrollib kõiki pakkumisi ning pakkumine loetakse vastavaks, kui see vastab

kõikidele kehtestatud tingimustele.

4.4. Pakkumusi hinnatakse kasutades väärtuspunktide süsteemi kriteeriume ja nendele määratud osakaalusid:

4.4.1. pakutav hoonestusõiguse aastatasu kuni päikeseelektrijaamale kasutusloa saamiseni, osakaal hindamisel 10%;

4.4.2. pakutav hoonestusõiguse aastatasu, osakaal hindamisel 90%.

4.5. Rakendatav hindamisjuhis:

Pakutava hoonestusõiguse aastatasu kuni päikeseelektrijaamale kasutusloa saamiseni (10) ja aastasu hindamisel (90) omistatakse maksimaalsed väärtuspunktid kõige suurema summaga pakkumusele;

4.6. Väärtuspunktid arvutatakse põhimõttel ,,suurim on parim“ järgmiselt:

4.6.1. hoonestusõiguse aastatasu kuni päikeseelektrijaamale kasutusloa saamiseni punktide arv = hinnatava pakkumuse summa / suurima pakkumuse summaga \* 10;

4.6.2. hoonestusõiguse aastatasu punktide arv = hinnatava pakkumuse summa / suurima pakkumuse summaga \* 90.

4.7. Väärtuspunktid arvutatakse sajandiku täpsusega ning mõlema kriteeriumi väärtuspunktid

summeeritakse.

4.8. Enapakkumise võitjaks tunnistatakse pakkuja, kelle pakkumuse väärtuspunktide summa on suurim.

4.9. Võrdsete väärtuspunktide summa korral tunnistatakse enampakkumise võitjaks pakkuja, kelle Punktis 4.4.2 pakutav hoonestusõiguse aastatasu on kõrgeim. Võrdsete kõrgemate pakkumuste korral valitakse enampakkumise võtja liisu tõmbamise teel

**5. Enapakkumise tulemused**

5.1. Enampakkumise tulemused kinnitab Lääneranna Vallavalitsus.

5.2. Enampakkumise korraldajal on õigus pakkumus tagasi lükata, kui:

5.2.1. pakkumus ei vasta enampakkumise tingimustele;

5.2.2. pakkuja on esitanud tõele mittevastavat, ebakorrektset või eksitavat informatsiooni.

5.5. Enapakkumise tulemused tehakse teatavaks kõigile pakkujatele.

**6. Hoonestusõiguste lepingud**

6.1. Kui enampakkumise võitja ei sõlmi hoonestusõiguse seadmise lepingut 60 päeva jooksul

pärast hoonestusõiguse kirjaliku enampakkumise tulemuste kinnitamist, kaotab ta õiguse

lepingu sõlmimiseks. Võitjale tema poolt tasutud tagatisraha ei tagastata ning õigus

hoonestusõiguse lepingu sõlmimiseks läheb üle paremuselt teise pakkumise teinud osalejale.

6.2. Kui enampakkumist ei toimu, enampakkumine kuulutatakse nurjunuks, tulemusi ei

kinnitata või võitjaga lepingut ei sõlmita, otsustab edasise toimimise Lääneranna Vallavalitsus.

6.3. Võitnud pakkumise summa, millest on maha arvatud tagatisraha, peab olema kantud

Lääneranna Vallavalitsuse arveldusarvele hiljemalt hoonestusõiguse lepingu sõlmimisele

eelnenud päevaks.